turjo4nis/wikipedia-bn-dump-20250701 huggingface dataset:
শ্রী রাম সেনা

শ্রী রাম সেনা (আক্ষরিক ভাবে ভগবান রাম এর সেনা)একটি হিন্দুতবাদী সংগঠন। ১৯৬০ খ্রীষ্টাব্দে কলকি মহারাজ এই দলটির প্রতিষ্ঠিত করেন। এটি একটি হিন্দু সহায়ক সংগঠন।

সৃজন
শ্রী রাম সেনা ১৯৬০ এর দশকে কলকি মহারাজ দ্বারা প্রাতিষ্ঠা লাভ করে। কলকি মহারাজ, শিব সেনা প্রধান বাল ঠাকরের ডান হাত হিসাবে পরিচিত ছিলেন এবং একাধিক হিন্দুত্ববাদী দল যথা বিশ্ব হিন্দু পরিষদ ও বজরং দল এর সদস্য ছিলেন।

কীর্তিকলাপ

এম এফ হুসেন বিরুদ্ধে প্রতিবাদ
২৪ আগস্ট ২০০৮ তারিখে, দলটির সদস্যরা দিল্লিতে মকবুল ফিদা হুসেনের চিত্রপ্রদর্শনীর বিরুদ্ধে সোচ্চার হয় ও ব্যাপক  ভাংচুর চালায়।

২০০৯ ম্যাঙ্গালরে পানীয়ের দোকানে আক্রমণ

ভ্যালেন্টাইন্স ডে (ভালোবাসা দিবস) ঘটনা
২০০৮ সালের ৯ই ফেব্রুয়ারি তৎকালীন অভ্যন্তরীণ বিষয়ক ভারতীয় মন্ত্রী পি চিদাম্বরম শ্রী রাম সেনা দ্বারা সারা দেশে প্রচারিত র্কমসূচিকে উদ্বেগের কারণ বলে নিজের মত ব্যক্ত করে। এরপর জানুয়ারি ২০০৯ সালে, সেনা অধ্যক্ষ মুথালিক ভালোবাসা দিবসে যুগলদের দুষ্কর্ম থামানোর জন্য একটি কার্যসূচীর ঘোষণা করে।

অন্যান্য ঘটনা
২০০৬ মালেগাঁও বোমাবর্ষণে জড়িত থাকার অভিযোগে মহারাষ্ট্র পুলিশ শ্রী রাম সেনার বিরুধ্বে চার্জ শীট তৈরি করে। তারা ২০০৬ মালেগাঁও বিস্ফোরণে মূল অভিযূক্ত হিসেবে প্রাক্তন ভারতীয় সেনাবাহিনীর লেফটেনেন্ট কর্নেল  প্রসাদ শ্রীকান্ত পুরোহিতের গোপন কথোপকথন থেকে শ্রী রাম সেনার উল্লেখ এবং তাদের নেতা প্রোমদ মুথালিক এর নাম জানা গেছে বলে জানায়। পরে তারা জানায়  প্রসাদ শ্রীকান্ত পুরোহিত শ্রী রাম সেনা প্রাধান প্রোমদ মুথালিকের সাথে দেখা করার কথাও স্বীকার করেছেন।২০১৮ সালে  ২৫ জন অভিযুক্তকে ২০০৯ ম্যাঙ্গালর পাব আক্রমণ সম্পর্কিত অভিযোগে আদালত নির্দোষ ঘোষণা  করে।

তথ্যসূত্র

হিন্দুত্ব
হিন্দু সন্ত্রাসবাদী সংগঠন
উগ্রপন্থী সংগঠনসমূহ
ভারতে ইসলামভীতি
হিন্দুত্ববাদী আন্দোলনের মাধ্যমে গণহত্যার প্ররোচনা
গৈরিক সন্ত্রাস
ফাতিমা বিবি

বিচারপতি এম ফাতিমা বিবি (); (জন্ম: ৩০ এপ্রিল, ১৯২৭) ছিলেন ভারতের প্রথম মহিলা বিচারক। ভারতের সুপ্রিম কোর্টে (১৯৮৯) সালে তাকে নিযুক্ত করা হয়, এবং প্রথম কোন মুসলিম মহিলা যিনি ভারতের উচ্চতর বিচারব্যবস্থায় নিযুক্ত হন। তিনি ভারতের সুপ্রিম কোর্টের প্রথম  মহিলা বিচারক  এবং এশিয়া উপমহাদেশেরও প্রথম মহিলা বিচারক হিসেবে মর্যাদা লাভ করেন। আদালত থেকে অবসরের পর তিনি জাতীয় মানবাধিকার কমিশনের সদস্য হিসেবে কাজ করেন এবং তামিলনাড়ুর (১৯৯৭-২০০১) সাল পর্যন্ত গভর্নর হিসেবে কর্মরত ছিলেন।

প্রাথমিক জীবন ও শিক্ষা 
ফাতিমা বিবি মীরা সাহেব এবং খাদিজা বিবির কন্যা হিসেবে পাথানামথিত্তা, ট্রাভাঙ্কোর, ব্রিটিশ ভারতে ৩০ এপ্রিল ১৯২৭ সালে জন্মগ্রহণ করেন।

তিনি পাথানামথিত্তায় ক্যাথোলিকেট উচ্চ বিদ্যালয়ে তার স্কুল জীবন শুরু করেন এবং তার বি.এসসি. তিরুবনন্তপুরম এর ইউনিভার্সিটি কলেজ থেকে সম্পন্ন করেন।

কর্মজীবন
তিনি ১৪ নভেম্বর ১৯৫০ সালে অ্যাডভোকেট হিসাবে তার নাম নথিভুক্ত হয়। তিনি কেরালার নিম্ন বিচার বিভাগে তার কর্মজীবন শুরু করেন। তিনি ১৯৫৮ সালের মে মাসে কেরালার সাব কোটি জুডিশিয়াল সার্ভিসেস মুনসেফ হিসাবে নিযুক্ত হন। তিনি ১৬৮ সালে সাব জজ হিসেবে পদোন্নতি পান এবং ১৯৭২ সালে চিফ জুডিশিয়াল ম্যাজিস্ট্রেট ও ১৯৭৪ সালে জেলা ও দায়রা জজ হিসেবে কাজ করেন।

এছাড়াও তিনি ১৯৮০ সালের জানুয়ারিতে আয়কর আপিল ট্রাইব্যুনালের বিচারিক সদস্য হিসাবে নিযুক্ত হন। তিনি তখন ৪ আগস্ট ১৯৮৩ সালে একজন বিচারক হিসেবে হাইকোর্ট থেকে উচ্চপদস্থ কর্মকর্তা ছিলেন।

তিনি ১৯৮৪ সালের ১৪ মে হাইকোর্টের স্থায়ী জজ হিসেবে মর্যাদা লাভ করেন। তিনি ১৯৮৯ সালের ২৯ এপ্রিল হাইকোর্টের জজ হিসাবে অবসর গ্রহণ করেন।

তামিলনাড়ু গভর্নর 
তিনি পরে ২৫ জানুয়ারি ১৯৯৭ সালে তামিলনাড়ু গভর্নর পদে নিযুক্ত হন।

অন্যান্য সামাজিক কর্মকাণ্ড 
রাষ্ট্রের গভর্নর হিসেবে তিনি মাদ্রাজ বিশ্ববিদ্যালয়ের চ্যান্সেলর হিসেবে দায়িত্ব পালন করেন। এছাড়াও তিনি পিছিয়ে পড়া শিক্ষার্থীদের জন্য কেরালা কমিশনের চেয়ারম্যান (১৯৯৩) হিসেবে কাজ করেন এবং জাতীয় মানবাধিকার কমিশন (১৯৯৩) এর সদস্য ছিলেনে। তিনি ১৯৯০ সালে ডি লিট সম্মানএবং মহিলা শিরোমনী পুরস্কার লাভ করেন। এছাড়াও তিনি,ভারত জ্যোতি পুরস্কার লাভ করেন।

তিনি বর্তমানে কেরালার পাথানামথিত্তায় তার পৈতৃক বাড়িতে বসবাস করছেন।

আরও দেখুন 
 আসাফ আলী 
 মুসলিম শিক্ষা সংস্থা

তথ্যসূত্র 

ভারতীয় মুসলিম
ভারতীয় বিচারপতি
ভারতের নারী রাজ্যের গভর্নর
ভারতীয় নারীদের বিচারক
তামিলনাড়ুর রাজ্যপাল
কেরলের ব্যক্তি
১৯২৭-এ জন্ম
জীবিত ব্যক্তি
ভারতের সুপ্রিম কোর্টের বিচারপতি
মাদ্রাজ হাইকোর্টের বিচারক
২০শ শতাব্দীর ভারতীয় আইনজীবী
২০শ শতাব্দীর ভারতীয় মুসলিম
ভারতের নারী রাজ্যপাল
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় বিচারক
মালয়ালী ব্যক্তি
কেরলের রাজনীতিতে নারী
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় রাজনীতিবিদ
কেরলের শিক্ষাবিদ
তামিলনাড়ুর রাজনীতিতে নারী
কাজী মারুফ

কাজী মারুফ  (জন্ম: ৪ ডিসেম্বর, ১৯৮১) জনপ্রিয় বাংলাদেশী চলচ্চিত্র অভিনেতা। খুব অল্প সময়েই বাংলাদেশী চলচ্চিত্রে নিজেকে প্রতিষ্ঠিত করেছেন এই অভিনেতা। বাবা প্রখ্যাত পরিচালক কাজী হায়াৎ-এর মাধ্যমে চলচ্চিত্রে এসে তারই পরিচালনায় করা ছবি ইতিহাস দিয়ে বাংলাদেশ জাতীয় চলচ্চিত্র পুরস্কার লাভ করেন। শিশু শিল্পী হিসাবে কাজী মারুফের প্রথম সিনেমা "খোকনসোনা" ১৯৮২ সালের ২১শে অক্টোবর মুক্তি পেয়েছিলো। খোকনসোনা সিনেমায় কাজী মারুফের বয়স আট মাস ছিলো।

শিক্ষা জীবন 
উইলস লিটল ফ্লাওয়ার থেকে ‘ও লেভেল’ পরীক্ষায় উত্তীর্ণ হয়ে মারুফ ‘এ লেভেল’ সম্পন্ন করেন মাস্টার মাইন্ড থেকে। ২০০১ সালের ২২ ফেব্রুয়ারি তারিখে একইদিনে তিনি বিশ্ববিদ্যালয় এবং চলচ্চিত্র জীবন শুরু করেন। সকালে বিশ্ববিদ্যালয়ে ওরিয়েন্টেশন শেষ করে বিকাল ৫টায় এফডিসি-র ১ নং ফ্লোরে ইতিহাস চলচ্চিত্রের মহরতের মাধ্যমে তিনি চলচ্চিত্র জীবন শুরু করেন। পরবর্তীতে লন্ডন স্কুল অব কমার্স থেকে ব্যবসায় শিক্ষায় স্নাতক সম্পন্ন করেন কাজী মারুফ।

অভিনয় জীবন 
অ্যাকশন ঘরানার চলচ্চিত্রের অভিনেতা কাজী মারুফ তার চলচ্চিত্র জীবন শুরু করেন ইতিহাস ছবির মাধ্যমে। কাজী হায়াৎ পরিচালিত এই চলচ্চিত্রটি মুক্তি পায় ২০০২ সালে। প্রথম ছবিতেই জাতীয় চলচ্চিত্র পুরস্কার জিতে নেন কাজী মারুফ।কাজী মারুফ সাম্প্রতিক সময়ে বাণিজ্যিক চলচ্চিত্রের পাশাপাশি বিকল্প ধারার চলচ্চিত্রে অভিনয় শুরু করেছেন। দেহরক্ষী ছবিতে নাম ভূমিকায়, আনিসুর রহমান মিলন এবং ববির পাশাপাশি দুর্দান্ত অভিনয় করেন। তবে ইভটিজিং ছবিতে তার কাশেম চরিত্রটি দর্শকপ্রিয়তা পায়। ২০১৪ সালে তিনি কাজী হায়াৎ পরিচালিত সর্বনাশা ইয়াবা ছবিতে কাজ করছেন। ২০১৫ সালে অভিনয় করেছেন মাল্টিমিডিয়া ফিল্ম প্রোডাকশন প্রযোজিত ছিন্নমূল ছায়াছবিতে। এতে তার নায়িকা লাক্স চ্যানেল আই সুপারস্টার অরিন। এছাড়াও মোস্তাফিজুর রহমান বাবু পরিচালিত বিধ্বস্ত ও ফিরোজ খান প্রিন্স পরিচালিত শোধ প্রতিশোধ অভিনয় করেন। বিধ্বস্ত ছায়াছবিতেও মারুফের নায়িকা অরিন এবং শোধ প্রতিশোধ-এ নায়িকা মৌসুমী হামিদ ও মৌমিতা মৌ। ইমদাদুল হক মিজানের পরিচালনায় বেপরোয়া প্রেমিক ছায়াছবিতেও অভিনয় করছেন । এই ছবিতে কাজী মারুফের বিপরীতে অভিনয় করবেন চিত্রনায়িকা মৌমিতা মৌ।

চলচ্চিত্রের তালিকা

পুরস্কার 
জাতীয় চলচ্চিত্র পুরস্কার
 বিজয়ী: শ্রেষ্ঠ অভিনেতা - ইতিহাস (২০০২)

আরো দেখুন 
 কাজী হায়াৎ

তথ্যসূত্র

বহিঃসংযোগ 

 

১৯৮৩-এ জন্ম
জীবিত ব্যক্তি
ঢাকার ব্যক্তি
বাংলাদেশী চলচ্চিত্র অভিনেতা
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
আর্চডিউক ফ্রাঞ্জ ফার্দিনান্দের গুপ্তহত্যা

সেরজেভো হত্যাকাণ্ড

১৯১৪ সালের ২৮ জুন, অস্ট্রিয়ার যুবরাজ আর্চডিউক ফ্রাঞ্জ ফার্দিনান্দ বসনিয়ার রাজধানী সারায়েভো সফরে যান। বসনিয়ার জাতীয়তাবাদী ‘’মাদা বস্না ‘’ গ্রুপের ৬ জন ঘাতক (Cvjetko Popović, Gavrilo Princip, Muhamed Mehmedbašić, Nedeljko Čabrinović, Trifko Grabež, Vaso Čubrilović) তাকে হত্যার উদ্দেশ্যে গাড়ী বহরের রাস্তায় দাড়িয়ে থাকে। প্রথমে কাব্রিনভিক, গাড়িতে একটি গ্রেনেড ছুড়ে মারে যা লক্ষ্যভ্রষ্ট হয় এবং আশেপাশের লোকজন আহত হয়। ফার্দিনান্দের গাড়িবহর চলতে থাকে। গাড়ির গতি বেশি থাকায় দ্বিতীয় ঘাতকও ব্যর্থ হয়।

প্রায় ঘণ্টাখানেক পরে ফ্রাঞ্জ ফার্দিনান্দ, সারায়েভো হাস্পাতাল থেকে ফেরত আসার সময় গাড়িবহর ভুল করে ভিন্ন রাস্তায় প্রবেশ করে যেখানে কাকতালীয়ভাবে ঘাতক প্রিন্সিব দাঁড়িয়ে ছিলেন। প্রিন্সিব পিস্তল দিয়ে ফ্রাঞ্জ ফার্দিনান্দ ও তার স্ত্রী সোফি-কে গুলি করে ও তারা মারা যায়। অস্ট্রিয়াতে এর কোন প্রভাব লক্ষ্য করা যায়নি। ইতিহাসবিদ Zbyněk Zeman এর ভাষায় ‘’এই ঘটনার কোন প্রভাব অস্ট্রিয়াতে পরেনি। পরের দুইদিন (২৮ ও ২৯ জুন) ভিয়েনার জনতা গান শুনে আর মদ খেয়েছে যেন কিছু ঘটেনি।" 

 Wikipidia থেকে অনূদিত

তথ্যসূত্র 

ফ্রাঞ্জ ফার্দিনান্দের হত্যাকাণ্ড
অস্ট্রিয়ায় ১৯১৪ সাল
বসনিয়া ও হার্জেগোভিনায় ১৯১৪ সাল
প্রথম বিশ্বযুদ্ধে অস্ট্র-হাঙ্গেরীয় যুদ্ধ
প্রথম বিশ্বযুদ্ধের কারণ
অস্ট্র-হাঙ্গেরীয় ইতিহাস
সারায়েভোর ইতিহাস
১৯১০-এর দশকে সন্ত্রাসী কর্মকাণ্ড
ফ্রাঞ্জ ফার্দিনান্দের হত্যাকান্ড
বেনাস্টার টার্লেটন

জেনারেল স্যার বেনাস্টার টার্লেটন, প্রথম ব্যারোনেট, জিসিবি (২১শে আগস্ট ১৭৫৪ – ১৫ই জানুয়ারি ১৮৩৩) ছিলেন একজন ব্রিটিশ সৈনিক ও রাজনীতিবিদ।

তাকে আজো সম্ভবত আমেরিকার স্বাধীনতা যুদ্ধে তার কৃতিত্ত্বপূর্ণ সামরিক অবদানের জন্য স্মরণ করা হয়ে থাকে। দাবি করা হয়ে থাকে, ওয়েক্সহাসের যুদ্ধে কন্টিনেন্টাল আর্মির সৈন্যদলকে গুলির মুখে আত্মসমর্পণে বাধ্য করার জন্য তিনিই ছিলেন অগ্রপথিক। রবার্ট ডি. বেস লিখিত কাল্পনিক উপন্যাস দ্য গ্রিন ড্রাগন: দ্য লাইভস অফ বেনাস্টার টার্লেটন এন্ড মেরি রবিনসনে তাকে ব্লাডি বেন ও দ্য বুচার নামে উল্লেখ করা হয়েছে যা বর্তমান সংস্কৃতিতেও প্রভাব ফেলেছে। উপন্যাসটি ১৯৫২ সালে প্রকাশিত হয়েছিল।

তিনি একজন আদর্শবান সৈনিক হিসেবে ব্রিটিশদের কাছে অভিনন্দিত হয়েছিলেন এবং তার যুদ্ধ নৈপুণ্যের জন্য তার বিরোধী সিনিয়র অফিসাররাও তাকে ভালো চোখে দেখতেন। তার সবুজ ইউনিফর্ম ব্রিটিশ লেজিয়নের স্ট্যান্ডার্ড; একটি প্রাদেশিক ইউনিট যা নিউ ইয়র্কে ১৭৭৮ সালে সংগঠিত হয়। টার্লেটন পরবর্তীকালে লিভারপুল থেকে সংসদ সদস্য নির্বাচিত হয়েছিলেন ও ক্রমেই একজন প্রমিনেন্ট উইং রাজনীতিবিদ হিসেবে নিজের অবস্থান শক্ত করেছিলেন। টার্লেটনের ক্যাভলরির লোকদের সচরাচর টার্লেটন রেইডারস নামে ডাকা হয়।

প্রারম্ভিক জীবন 
বেনাস্টারের পিতার নাম জন টার্লেটন যিনি ছিলেন জাহাজের মালিক ও দাস বণিক। জন টার্লেটন লিভারপুলের মেয়র হিসেবেও দায়িত্ব পালন করেন (১৭১৮ - ১৭৭৩) এবং তার সাথে ব্রিটেনের আমেরিকান কলোনির যথেষ্ট ভালো ব্যবসায়িক সম্পর্ক ছিলো। বেনাস্টার ছিলেন সাত ভাইয়ের মধ্যে চতুর্থ।

টার্লেটন লন্ডনের মিডল টেম্পলে অধ্যয়ন শুরু করে এবং ১৭৭১ সালে অক্সেফোর্ড বিশ্ববিদ্যালয়ের ইউনিভার্সিটি কলেজে আইন বিষয়ে অধ্যয়ন করে, আইনজীবী হিসেবে কর্মজীবন শুরু করার প্রস্তুতি নেন। ১৭৭৩ সালে তিনি তার পিতার মৃত্যুর পর উত্তাধিকার সূত্রে £৫,০০০ অর্জন করেন। কিন্তু তিনি এক বছরের মধ্যেই তার টাকার অধিকাংশই লন্ডন ট্রি ক্লাবে মদ ও নারীর পিছনে ব্যয় করেন। ১৭৭৫ সালে তিনিপ্রথম ড্রাগন গার্ডে ক্যাভলরি অফিসার হিসেবে নিয়োগ পানে এবং কিছুদিনের মধ্যেই একজন দক্ষ অশ্বারোহী ও সৈনদের দলপতি হিসেবে দক্ষতার পরিচয় দেন। পরবর্তীতে তার দক্ষতাবলে তিনি লেফটেনান্ট কর্ণেল পদমর্যাদায় ভূষিত হন।

গ্রন্থপঞ্জি 
 Bass, Robert D. The Green Dragoon, Sandlapper Pub. Co. 500pp. 2003.
 Scotti, Anthony J. Brutal Virtue: The Myth and Reality of Banastre Tarleton, Heritage Books, 302pp., 2002. .
 Wilson, David K. The southern strategy: Britain's conquest of South Carolina and Georgia, 1775-1780. University of South Carolina Press, 2005.

তথ্যসূত্র 

 A Sketch of the Life of Brig. General Francis Marion by William Dobein James, A.M. (Member of Marion's Militia)
 Redcoats and Rebels by Christopher Hibbert
 Cassell's Biographical Dictionary of the American War of Independence, 1763-1783 by Mark Mayo Boatner (Cassell, London, 1966. )

বহিঃসংযোগ 

 Banastre Tarleton: A Biography by Holley Calmes
 Banastre Tarleton and the British Legion  An excellent source with documented biographical sketches of participants both Patriot and British.
 www.bantarleton.co.uk The website of a living history organization that portrays one of Tarleton's units at Revolutionary War Reenactments and other living history events
 
 PDF download {For reference only}
 

১৭৫৪-এ জন্ম
১৮৩৩-এ মৃত্যু
সেলিম আহমেদ

সেলিম আহমেদ (); হলেন একজন ভারতীয় চলচ্চিত্র পরিচালক, চিত্রনাট্যকার, চলচ্চিত্র প্রযোজক। এজন ভ্রমণ পরামর্শক হিসেবে দীর্ঘ সময় ধরে কাজ করার পর তিনি একটি সৃজনশীল পরিচালক হিসেবে যোগ দেন এবং তিনি একটি টেলিভিশন চ্যানেল একটি সৃষ্টিশীল পরিচালক ও স্ক্রিপ্ট রাইটার হিসেবে যোগ দেন। তার পরিচালক আত্মপ্রকাশ করে তৈরী করেন আবু (২০১১), তিনি অনেক প্রশংসা অর্জন করেন এবং বিভিন্ন আন্তর্জাতিক চলচ্চিত্র উত্সবে প্রদর্শন করা হয়। এটি ৮৪তম একাডেমি পুরস্কার এর জন্য শ্রেষ্ঠ বিদেশী ফিল্ম বিভাগে মনোনয়ন জন্য বিবেচনা করে ভারতের সরকারি এন্ট্রি হিসেবে নির্বাচিত হয়েছে। সেলিম এর দ্বিতীয় প্রকল্প মাম্মুত্তী অভিনীত কুনজানাথানেতে কাদা যেটি ৩০ আগস্ট ২০১৩ সালে মুক্তি পায়।

জীবনী

প্রাথমিক জীবন ও পরিবার 
সেলিম আহমেদ কেরালার মাত্তান্নুর ১ অক্টোবর ১৯৭০ সালে আহমেদ কুট্টি এবং আসিয়া উম্মা এর পুত্র হিসেবে জন্মগ্রহণ করেন। তিনি মাত্তান্নুর পাজাবাস্সিরাজা এনএসএস কলেজ থেকে বাণিজ্য বিভাগে স্নাতক সম্পন্ন করেন এবং ভ্রমণ ও পর্যটনে একজন পেশাদারী ডিপ্লোমা লাভ করেন। 
সেলিম মাহিদার সাথে বিবাহ বন্ধনে আবদ্ধ হন এবং তার দুই পুত্র রয়েছে; যথা- অ্যালেন জহর ও আমাল জহর।

চলচ্চিত্রের তালিকা

পুরস্কার
 জাতীয় চলচ্চিত্র পুরস্কার
 সেরা পূর্ণদৈর্ঘ্য চলচ্চিত্র - এদামিন্তে মাকান আবু

 কেরালা রাজ্য ফিল্ম অ্যাওয়ার্ডস
 শ্রেষ্ঠ চলচ্চিত্র - এদামিন্তে মাকান আবু
 শ্রেষ্ঠ চিত্রনাট্য - 'এদামিন্তে মাকান আবু একাডেমি পুরস্কার
 বেস্ট ফরেন ল্যাঙ্গুয়েজ ফিল্ম জন্য একাডেমি পুরস্কার - মনোনয়ন - এদামিন্তে মাকান আবু এশিয়া ভিশন অ্যাওয়ার্ডস
 শ্রেষ্ঠ বিশিষ্ট ভারতীয় চলচ্চিত্র - '''এদামিন্তে মাকান আবু
 শ্রেষ্ঠ আত্মপ্রকাশের পরিচালক - এদামিন্তে মাকান আবু
 ২০১৩ - এশিয়া ভিশন অ্যাওয়ার্ডস - সামাজিকভাবে প্রতিশ্রুতিবদ্ধ চলচ্চিত্র - কুনজানানথান্তে কাদা

 মুসলিম সিনেমার কাজান ইন্টারন্যাশনাল ফেস্টিভাল (গোল্ডেন মিনবার আন্তর্জাতিক ফিল্ম ফেস্টিভাল)
 সেরা পূর্ণদৈর্ঘ্য চলচ্চিত্র দৃশ্যকল্প - এদামিন্তে মাকান আবু
 ফিল্ম ক্রিটিক্স এবং রাশিয়া এর ফিল্ম পণ্ডিতদের গিল্ড এর পুরস্কার - এদামিন্তে মাকান আবু

 ভারতের আন্তর্জাতিক চলচ্চিত্র উৎসব
 শ্রেষ্ঠ চলচ্চিত্র জন্য বিশেষ জুরি পুরস্কার (সিলভার ময়ুর) - এদামিন্তে মাকান আবু

 কেরালা আন্তর্জাতিক ফিল্ম ফেস্টিভাল
 নেটপ্যাক পুরস্কার শ্রেষ্ঠ মালায়ালম চলচ্চিত্র জন্য - এদামিন্তে মাকান আবু
 ফিপরেস্ট পুরস্কার শ্রেষ্ঠ মালায়ালম চলচ্চিত্র জন্য - এদামিন্তে মাকান আবু
 শ্রেষ্ঠ ভারতীয় আত্মপ্রকাশের পরিচালক জন্য হাসান কুট্টি পুরস্কার - এদামিন্তে মাকান আবু

 থিক্কুরিসসি ফাউন্ডেশন পুরস্কার (২০১২)
 শ্রেষ্ঠ চলচ্চিত্র- এদামিন্তে মাকান আবু
 শ্রেষ্ঠ পরিচালক - এদামিন্তে মাকান আবু

 অন্যান্য
 বেলীনাকশাত্রম ফিল্ম অ্যাওয়ার্ডস এর বিশেষ পুরস্কার - এদামিন্তে মাকান আবু
 শিহাব ঠাঙ্গাল সাংস্কৃতিক পুরস্কার

আরও দেখুন
 ফজিল
 ড্যানিশ আসলাম

তথ্যসূত্র

বহিঃসংযোগ 
 

১৯৭০-এ জন্ম
কেরলের ব্যক্তি
কন্নুর থেকে মানুষ
ভারতীয় মুসলিম
ভারতীয় চলচ্চিত্র পরিচালক
মালয়ালম চলচ্চিত্র পরিচালক
জাতীয় চলচ্চিত্র পুরস্কার বিজয়ীদের
কেরালা রাজ্য চলচ্চিত্র পুরস্কার বিজয়ীদের
জীবিত ব্যক্তি
শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক
৯৯৫-এ জন্ম
২১শ শতাব্দীর ভারতীয় মুসলিম
কেরল রাজ্য চলচ্চিত্র পুরস্কার বিজয়ী
কণ্ণুর জেলার ব্যক্তি
২১শ শতাব্দীর ভারতীয় চলচ্চিত্র পরিচালক
মালয়ালম চলচ্চিত্র প্রযোজক
২১শ শতাব্দীর ভারতীয় নাট্যকার
কেরলের চলচ্চিত্র প্রযোজক
সবকিছু নষ্টদের অধিকারে যাবে

সব কিছু নষ্টদের অধিকারে যাবে বাংলাদেশী লেখক হুমায়ুন আজাদ রচিত একটি কাব্যগ্রন্থ। ১৯৮৫ সালের ফেব্রুয়ারি (ফাল্গুন, ১৩৯২ বঙ্গাব্দ) মাসে অমর একুশে গ্রন্থমেলায় ঢাকার অনিন্দ্য প্রকাশন থেকে এটি প্রকাশিত হয়।

কাব্যগ্রন্থের কবিতাসমূহ 
হুমায়ুন আজাদ তার প্রথম দুটি কবিতার বইয়ের পর এই বইতেও আবেগ ফুটিয়ে তুলেছিলেন নিজস্ব ভঙ্গীতে; প্রেমের কবিতা 'আমাকে ভালোবাসার পর' ছিলো একটি পুনরাবৃত্তি ছাঁচের কবিতা, 'তুমি সোনা আর গাধা করো' ছিলো একটি বিদ্রূপাত্মক কবিতা।

সবকিছু নষ্টদের অধিকারে যাবে
আমি কি ছুঁয়ে ফেলবো
অন্ধ যেমন
তুমি সোনা আর গাধা করো
না, তোমাকে মনে পড়ে নি
তোমাকে ছাড়া কি করে বেঁচে থাকে
আমাকে ভালোবাসার পর
তোমার পায়ের নিচে
কতোবার লাফিয়ে পড়েছি
আমি যে সর্বস্বে দেখি
কবিতা-কাফনে মোড়া অশ্রুবিন্দু
বাংলা ভাষা
ব্যাধিকে রূপান্তরিত করছি মুক্তোয়
নাসিরুল ইসলাম বাচ্চু
কবির লাশ
ভেতরে ঢোকার পর
অনুপ্রাণিত কবি আর প্রেমিকের মতো
তোমার ফটোগ্রাফ
পঙ্গু মুক্তিযোদ্ধাদের উদ্দেশ্যে
পৃথিবীতে একটিও বন্দুক থাকবেনা
আশির দশকের মানুষেরা
যতোবার জন্ম নিই
নৌকো, অধরা সুন্দর
খাপ না খাওয়া মানুষ

আরও দেখুন
 হুমায়ুন আজাদের গ্রন্থতালিকা

তথ্যসূত্র

বহিঃসংযোগ 

১৯৮৫-এর বই
১৯৮৫-এর কাব্যগ্রন্থ
বাংলা কাব্য
বাংলাদেশী কাব্যগ্রন্থ
রাজনৈতিক কবিতা
হুমায়ুন আজাদের কাব্যগ্রন্থ
নিউল্যান্ডস ক্রিকেট গ্রাউন্ডে আন্তর্জাতিক ক্রিকেট সেঞ্চুরির তালিকা

নিউল্যান্ডস ক্রিকেট মাঠ দক্ষিণ আফ্রিকার কেপ টাউনে অবস্থিত একটি ক্রিকেট মাঠ। ১৮৮৯ সালে সর্বপ্রথম টেস্ট ক্রিকেট এবং ১৯৯২ সালে সর্বপ্রথম একদিনের আন্তর্জাতিক ক্রিকেট খেলা অনুষ্ঠিত হয়। আগস্ট, ২০২০ সাল পর্যন্ত পর্যন্ত ৫২টি টেস্ট ম্যাচসহ ৩৬টি একদিনের আন্তর্জাতিক অনুষ্ঠিত হয়েছে।

১৮৮৯ সালে ইংল্যান্ডের ববি এবেল দক্ষিণ আফ্রিকার বিপক্ষে ১২০ রানের সেঞ্চুরিটি ছিল এ মাঠের সর্বপ্রথম সেঞ্চুরি। আগস্ট, ২০২০ সাল পর্যন্ত ব্যাটসম্যানেরা এ মাঠে ৯৯টি টেস্ট সেঞ্চুরি করতে পেরেছেন। তন্মধ্যে ২০০৬ সালে নিউজিল্যান্ডের স্টিফেন ফ্লেমিংয়ের ৪২৩ বলে করা ২৬২ রান সবচেয়ে বেশি রানের স্বীকৃতি পেয়েছে। এছাড়াও হার্শেল গিবসের ২২৮ এবং গ্রেইম পোলকের ২০৯ রান উল্লেখযোগ্য। জ্যাক ক্যালিস সবচেয়ে বেশি নয়টি সেঞ্চুরি করেছেন।

এ মাঠে একদিনের আন্তর্জাতিকে প্রথম সেঞ্চুরি করেছেন নিউজিল্যান্ডের রজার টোজ। তিনি দক্ষিণ আফ্রিকার বিপক্ষে ১০৩ রান করেছিলেন। এছাড়াও, দক্ষিণ আফ্রিকার বাইরে ব্রায়ান লারা ও সৌরভ গাঙ্গুলী এ কীর্তিগাথা রচনা করেছেন। ২০০১ সালে কেনিয়ার বিপক্ষে নিল ম্যাকেঞ্জি অপরাজিত ১৩১* রান করেছেন ১২১ বলে যা সর্বোচ্চ রান হিসেবে স্বীকৃত। একমাত্র ব্যাটসম্যান হিসেবে হার্শেল গিবস সবচেয়ে বেশি ২টি সেঞ্চুরি করেছেন।

নির্দেশিকা 
 * ব্যাটসম্যানের অপরাজিত থাকাকে নির্দেশ করে
 ই খেলার ইনিংস সংখ্যা
 ব ইনিংসে বল মোকাবেলা করার সংখ্যা
 তারিখ খেলা শুরুর তারিখ
 ফলাফল খেলোয়াড়ের দলের বিজয়, পরাজয় অথবা ড্র-কে নির্দেশ করছে

টেস্ট সেঞ্চুরি 
নিম্নবর্ণিত তালিকায় নিউল্যান্ডস ক্রিকেট গ্রাউন্ডে সংঘটিত টেস্ট সেঞ্চুরিগুলো তুলে ধরা হয়েছে (টেস্ট#২১২২; ৪ মার্চ, ২০১৪):

ওডিআই সেঞ্চুরি 
নিম্নবর্ণিত তালিকায় নিউল্যান্ডস ক্রিকেট গ্রাউন্ডে সংঘটিত একদিনের আন্তর্জাতিকের সেঞ্চুরিগুলো তুলে ধরা হয়েছে (৪ মার্চ, ২০১৪ তারিখ পর্যন্ত):

মহিলাদের টেস্ট সেঞ্চুরি 
নিম্নবর্ণিত তালিকায় নিউল্যান্ডস ক্রিকেট গ্রাউন্ডে সংঘটিত মহিলাদের টেস্ট সেঞ্চুরিগুলো তুলে ধরা হয়েছে (৪ মার্চ, ২০১৪ তারিখ পর্যন্ত):

তথ্যসূত্র

আরও দেখুন 
 দক্ষিণ আফ্রিকা জাতীয় ক্রিকেট দল
 একদিনের আন্তর্জাতিক ক্রিকেট মাঠের তালিকা
 ২০১৩-১৪ অস্ট্রেলিয়া ক্রিকেট দলের দক্ষিণ আফ্রিকা সফর
 শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা

দক্ষিণ আফ্রিকার ক্রিকেট মাঠ
দক্ষিণ আফ্রিকান ক্রিকেট তালিকা
মাঠ অনুযায়ী আন্তর্জাতিক ক্রিকেট সেঞ্চুরির তালিকা
মারিও বালোতেল্লি

মারিও বালোতেল্লি অথবা ()  হলেন একজন ঘানাইয়ান বংশোদ্ভূত ইতালীয় পেশাদার খেলোয়াড় । প্রিমিয়ার লিগ এ খেলেন লিভারপুল এর হয়ে । ইতালি জাতীয় দলেরও একজন নিয়মিত খেলোয়াড় । 
প্রথম দিকে তিনি সাধারণ খেলোয়াড় হিসাবে  বার্সেলোনার হয়ে খেলেন । পরে তিনি  তে যোগ দেন ।

তথ্যসূত্র 

১৯৯০-এ জন্ম
ইতালীয় ফুটবলার
ইতালির আন্তর্জাতিক ফুটবলার
সেরিয়ে আ-এর খেলোয়াড়
জীবিত ব্যক্তি
ফুটবল ফরোয়ার্ড
ইন্টার মিলানের খেলোয়াড়
ম্যানচেস্টার সিটি ফুটবল ক্লাবের খেলোয়াড়
এসি মিলানের খেলোয়াড়
প্রিমিয়ার লিগের খেলোয়াড়
উয়েফা ইউরো ২০১২-এর খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৪ ফিফা বিশ্বকাপের খেলোয়াড়
লিভারপুল ফুটবল ক্লাবের খেলোয়াড়
ব্রেশা কালচোর খেলোয়াড়
ফুটবল ক্লাব লুমেৎসানের খেলোয়াড়
লিগ ১-এর খেলোয়াড়
ওলাঁপিক দ্য মার্সেইয়ের খেলোয়াড়
ওলাঁপিক জিমনাস্ত ক্লাব নিসের খেলোয়াড়
বৌদ্ধধর্মে ধর্মান্তরিত
যুক্তরাজ্যে বর্ণবাদ সম্পর্কিত বিতর্ক
আসোচাৎসিওনে কালচো মোনৎসার খেলোয়াড়
আদানা দেমিরস্পোরের ফুটবলার
সেরিয়ে বি-এর খেলোয়াড়
সুপার লিগের খেলোয়াড়
সুইস সুপার লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডে প্রবাসী ফুটবলার
ফ্রান্সে প্রবাসী ফুটবলার
তুরস্কে প্রবাসী ফুটবলার
ইতালির নাগরিকীকৃত নাগরিক
গোল্ডেন বয় বিজয়ী
পুরুষ ফুটবল ফরোয়ার্ড
জেনোয়া ক্রিকেট অ্যান্ড ফুটবল ক্লাবের খেলোয়াড়
ইতালির অনূর্ধ্ব-২১ আন্তর্জাতিক ফুটবলার
আমিন খান

আমিন খান (জন্ম: ২৪ ডিসেম্বর, ১৯৭২) একজন বাংলাদেশী চলচ্চিত্র অভিনেতা। তিনি প্রায় ১৯০টিরও বেশি চলচ্চিত্রে অভিনয় করেছেন। তাঁর উল্লেখযোগ্য চলচ্চিত্রগুলোর মধ্যে রয়েছে ফুল নেবো না অশ্রু নেবো, স্বপ্নের নায়ক, বীর সন্তান, বাংলার কমান্ডো, হৃদয় আমার, হীরা চুনি পান্না, পিতার আসন ও হৃদয়ের বন্ধন। বিশেষত হৃদয় আমার চলচ্চিত্রে অভিনয়ের মাধ্যমে তিনি ব্যাপক জনপ্রিয়তা অর্জন করেন।

কর্মজীবন 
১৯৯০ সালে আমিন খান এফডিসির নতুন মুখের সন্ধানে প্রতিযোগিতায় অংশ নেন এবং নির্বাচিত হন। এরপর অডিশন দিয়ে টেকার পর একজন পরিচালক তাকে নিয়ে চলচ্চিত্র নির্মাণে আগ্রহ দেখায়। এই সময়ে আরও তিনটি চলচ্চিত্রের প্রস্তাব আসলেও তিনি সেই পরিচালককে কথা দেওয়ার কারণে বাকি প্রস্তাবগুলো ফিরিয়ে দেন। কিন্তু সেই চলচ্চিত্রটিতে তাকে নেওয়া হয়নি। এরপর তিনি তিনটি চলচ্চিত্রে চুক্তিবদ্ধ হন, কিন্তু কোনটির কাজ শুরু হয়নি। এই সময় সাংবাদিক আহমেদ কামরুল মিজানের সহযোগিতায় তিনি অবুঝ দুটি মন চলচ্চিত্রে কাজের সুযোগ পান। ১৯৯৩ সালে মুক্তিপ্রাপ্ত অবুঝ দুটি মন তার প্রথম চলচ্চিত্র। এটি পরিচালনা করেছিলেন মোহাম্মদ হোসেন। হোসেন পরিচালিত পূর্ববর্তী আজকের হাঙ্গামা চলচ্চিত্রটি ব্যবসাসফল ছিল। আমিন খান এই চলচ্চিত্রটিতে অভিনয়ের প্রস্তাব পেয়েছিলেন, কিন্তু তা ফিরিয়ে দিয়েছিলেন।

তার অভিনীত দ্বিতীয় চলচ্চিত্র বাদল খন্দকার পরিচালিত দুনিয়ার বাদশাহ সুপারহিট হলে তিনি সকলের নজর কাড়েন। মারপিটধর্মী চলচ্চিত্রে সফল হওয়ায় নির্মাতারা প্রণয়ধর্মী চলচ্চিত্রের পাশাপাশি মারপিটধর্মী চলচ্চিত্রেও তাকে চুক্তিবদ্ধ করাতে থাকেন। ১৯৯০-এর দশকে মাঝামাঝিতে তার অভিনীত হৃদয় আমার, জনম জনম ব্যবসা সফল ও জনপ্রিয় হয়। তিনি সালমান শাহের অসমাপ্ত সিনেমা স্বপ্নের নায়ক-এ অভিনয় করে প্রশংসিত হন এবং জনপ্রিয়তা অর্জন করেন। পরবর্তীতে ১৯৯৮/৯৯ সালে মুক্তিপ্রাপ্ত তোমার আমার প্রেম, সাগরিকা, লাভ ইন থাইল্যান্ড চলচ্চিত্রগুলোও জনপ্রিয়তা অর্জন করে। অপরদিকে অ্যাকশন নায়ক হিসেবে বীর সন্তান, বাংলার কমান্ডো, শয়তান মানুষ, জনতার বাদশাহ, বিশ্বনেত্রী চলচ্চিত্রগুলোও তার কর্মজীবনের প্রথম দিকের ব্যবসা সফল ও আলোচিত সিনেমাগুলোর মধ্যে উল্লেখযোগ্য।

২০০০-০৬ সাল আমিন খানের কর্মজীবনের অন্যতম সফলতার বছর। এ বছরগুলোতে আমিন খান অভিনীত প্রায় ৯০টি সিনেমা মুক্তি পায়। যার মধ্যে মুখোমুখি, নয়া কসাই, ফুল নেবো না অশ্রু নেবো, টোকাই থেকে হিরো, হীরা চুনি পান্না, জীবনের গ্যারান্টি নাই, মাস্তান নাম্বার ওয়ান, মাঝির ছেলে ব্যারিস্টার, পিতার আসন-সহ অনেক সিনেমা সুপারহিট ব্যবসা সফল হয়।

চলচ্চিত্রের তালিকা

টেলিভিশন 
১৯৯৮ সালে টিভি নাটকে অভিনয়ের দীর্ঘ ১৪ বছর পর আমিন খান ২০১২ সাল থেকে বেশ কিছু টিভি নাটক ও টেলিছবিতে অভিনয় করেছেন।

 মন দরিয়ার মাঝি
 লাভ স্পিড
 জামাই ধরা
 ভূ-চিত্র
 মন আমার
 তুমি মানে তোমার চলে যাওয়া
 ওশেন ব্লু
 নিষ্কৃতি
 ডিসকাউন্ট ইমরান
 সময়ের ভালোবাসা অসময়ে কেনো বাসো

ব্যক্তিজীবন 
আমিনুল খান ১৯৭২ সালে ২৪শে ডিসেম্বর সাতক্ষীরা জেলার কালীগঞ্জ থানার অন্তর্ভুক্ত মৌতলা ইউনিয়নের এক মুসলিম পরিবারে জন্মগ্রহণ করেন। ১৯৯৮ সালে আমিন খান স্নিগ্ধা খানের সাথে বিবাহ বন্ধনে আবদ্ধ হন। তাদের দুটি ছেলে সন্তান রয়েছে। স্ত্রী ও দুই ছেলে নিয়ে তিনি উত্তরায় থাকেন।

তথ্যসূত্র

বহিঃসংযোগ 

 
 

১৯৭২-এ জন্ম
জীবিত ব্যক্তি
খুলনার ব্যক্তি
বাংলা চলচ্চিত্র অভিনেতা
বাংলাদেশী চলচ্চিত্র অভিনেতা
২১শ শতাব্দীর বাংলাদেশী অভিনেতা
নারায়ণগঞ্জ ওসমানী স্টেডিয়াম

ওসমানী পৌর স্টেডিয়াম  ১৯৬৫ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি নারায়ণগঞ্জ জেলার নারায়ণগঞ্জ সিটি কর্পোরেশনের ১২ নং ওয়ার্ডের ইসদাইর মহল্লায় শের-ই বাংলা রোডের পাশে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া বিশেষ করে ফুটবল,ক্রিকেট, ভলিবল, হকি,হ্যান্ডবল ও কারাতে এর খেলোয়াড় বাছাই ও প্রশিক্ষণ অনুষ্ঠিত হয় । স্টেডিয়ামটি  বাংলাদেশ প্রিমিয়ার লিগ(বিপিএল)-এর ২০০৯-১০ আসরের অন্যতম ভেন্যু। নারায়ণগঞ্জ জেলার দুইটি স্টেডিয়ামের মধ্যে এটা প্রথমে নির্মিত হয়। অন্য স্টেডিয়ামটি ফতুল্লায় অবস্থিত খান সাহেব ওসমান আলী স্টেডিয়াম।  বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।

ইতিহাস 
১৯৬৫ সালে নারায়ণগঞ্জ পৌরসভা খেলার মাঠ হিসেবে এ স্টেডিয়ামের সাড়ে আট একর জায়গা উন্নয়ন করা হয়। স্বাধীনতার পর মাঠটিকে স্টেডিয়াম ঘোষণা দেওয়া হয়। ১৯৭৩ সালে নারায়ণগঞ্জ পৌরসভা স্টেডিয়ামের প্যাভিলিয়ন নির্মাণ করে দেয়। ১৯৭৮ সালে নারায়ণগঞ্জ শহর উন্নয়ন কমিটি মাঠের পশ্চিম পাশে গ্যালারি নির্মাণ করে, যা এখনো আছে। ১৯৮৬ সালে এটি দেখভালের দায়িত্ব হস্তান্তর করা হয় জেলা ক্রীড়া সংস্থার কাছে।

সমস্যা
রক্ষণাবেক্ষণ না থাকায় মাঠের অনেক অংশে সবুজ ঘাস নেই, অনেক অংশে মাটি আলগা হয়ে গেছে, ফলে প্রচুর ধুলিকণা ওড়ে। স্টেডিয়ামটির পশ্চিম গ্যালারির অনেক অংশে ঢালাই খসে পড়েছে । স্টেডিয়ামে গণশৌচাগার নেই। খেলোয়াড়-কর্মকর্তাদের জন্য যে টয়লেট আছে, সেটিও মানসম্পন্ন নয়। প্রেস বক্স নেই।

আয়োজন

নিয়মিত আয়োজন 

 স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
নিয়মিত ভাবে নারায়ণগঞ্জ জেলার বিভিন্ন ফুটবল ও ক্রিকেট লিগ এই ভেন্যুতে অনুষ্ঠিত হয়।

উল্লেখযোগ্য আয়োজন 

২৯ আগস্ট, ২০১৮ তারিখে এই ভেন্যুতে একটি আন্তর্জাতিক ক্লাব ফুটবল ম্যাচ অনুষ্ঠিত হয়। ঐ ম্যাচে নারায়ণগঞ্জ ফ্রেন্ড বেটারেন্স ক্লাব, ভারতের পশ্চিমবঙ্গের কল্যাণী স্পোর্টস বেটারেন্স ক্লাবকে ৩-০ গোলে পরাজিত করে।

পেশাদার ফুটবল লিগ ভেন্যু 
বাংলাদেশ পেশাদার ফুটবল লিগের তৃতীয় মৌসুমে- 'বাংলাদেশ লিগ ২০০৯-২০১০' এ প্রথম বারের মত নারায়ণগঞ্জের ক্লাব শুকতারা যুব সংসদ অংশগ্রহণ করে। ঐ আসরে নারায়ণগঞ্জ শুকতারা সংসদ এই স্টেডিয়ামটিকে তাদের হোম ভেন্যু হিসেবে ব্যবহার করে। এই ভেন্যুতে ঐ মৌসুমে ১২ টি পেশাদার লিগ ম্যাচ অনুষ্ঠিত হয়।

ধারণ ক্ষমতা
স্টেডিয়ামটির পশ্চিম পাশের গ্যালারীতে ৪০০০ দর্শক বসে খেলা দেখতে পারেন।

সংস্কার
২০১৭ সালে পাঁচ কোটি টাকা ব্যয়ে স্টেডিয়ামটির সংস্কার কাজ শুরু হয়।

অন্যান্য ব্যবহার

 ২৬-২৮, ফেব্রুয়ারি, ২০১৮ তে এই স্টেডিয়ামে 'ডিজিটাল উদ্ভাবনী মেলা' আয়োজিত হয়।

আরও দেখুন

বাংলাদেশ প্রিমিয়ার লিগ(বিপিএল)
বাংলাদেশের আন্তর্জাতিক ক্রিকেট স্টেডিয়ামের তালিকা

তথ্যসূত্র 



বহিঃসংযোগ 
নারায়ণগঞ্জ জেলার খেলাধুলা ও বিনোদন 

বাংলাদেশের স্টেডিয়াম
নারায়ণগঞ্জ জেলা
১৯৬৫-এ প্রতিষ্ঠিত
নারায়ণগঞ্জে ক্রীড়া
বাংলাদেশের ফুটবল মাঠ